इंजीनियर पर कीचड़ फेंकने के मामले में कांग्रेस विधायक नितेश राणे गिरफ्तार, हिरासत में बीतेगी रात  
कांग्रेस विधायक नितेश राणे गिरफ्तार
इंजीनियर पर कीचड़ फेंकने का मामला
हिरासत में ही बीतेगी विधायक की रात
हालांकि अपने बेटे नितेश राणे और उनके समर्थकों द्वारा सरकारी अधिकारी पर हमला करने के मामले पर राज्‍यसभा सांसद नारायण राणे ने कहा, 'यह गलत है. हाईवे के मामले पर प्रदर्शन ठीक है लेकिन उसके समर्थकों द्वारा हिंसा गलत है. मैं इसका समर्थन नहीं करता.'
पूरा मामला कुछ इस तरह है कि कांकावाली में मुंबई-गोवा हाईवे के पास एक पुल पर कांग्रेस विधायक नितेश नारायण राणे और उनके समर्थकों ने इंजीनियर प्रकाश शेडकर पर कीचड़ फेंका. उसके बाद उन्होंने इंजीनियर को नदी के ऊपर पुल पर बांध दिया. न्यूज एजेंसी एएनआई ने इसका वीडियो जारी किया है.
वीडियो में देख सकते हैं कि विधायक अपने समर्थकों के साथ पुल पर खड़े हैं और इंजीनियर उन सबके बीच में हैं. तभी एक युवक उन्हें धक्का देता है और बाकी तीन-चार लोग उन पर कीचड़ डालते हैं. उसके बाद इंजीनियर को फिर धक्का दिया जाता है और पुल पर लगे सरिए से बांध दिया जाता है. 
#WATCH: Congress MLA Nitesh Narayan Rane and his supporters throw mud on engineer Prakash Shedekar at a bridge near Mumbai-Goa highway in Kankavali, when they were inspecting the potholes-ridden highway. They later tied him to the bridge over the river. pic.twitter.com/B1XJZ6Yu6z